# ขั้นตอนอธิษฐานเพื่อแก้ปัญหา

ขั้นที่หนึ่ง

อธิษฐานและตรึกตรองเกี่ยวกับปัญหา ใช้บทอธิษฐานของพระศาสดาเพราะว่ามีอานุภาพสูงสุด จากนั้นทำสมาธิด้วยความเงียบ 2-3 นาที

ขั้นที่สอง

**เกิดข้อสรุปในใจและยึดถือข้อสรุปนี้ไว้** ข้อสรุปนี้มักเกิดขึ้นระหว่างทำสมาธิ ซึ่งข้อสรุปนี้อาจดูเหมือนแทบจะเป็นไปไม่ได้ที่จะทำให้สำเร็จ แด่ถ้าหากข้อสรุปนี้ดูเหมือนเป็นคำตอบของการอธิษฐานหรือเป็นหนทางแก้ปัญหา จงเริ่มขั้นต่อไปทันที

ขั้นที่สาม

**จงมีความตั้งใจแน่วแน่ที่จะลงมือทำตามข้อสรุป** หลายคนติดอยู่ที่นี่ ข้อสรุปในใจที่กำลังจะแตกหน่อเป็นความตั้งใจกลับมืดไป และกลายเป็นความปรารถนาหรือความต้องการที่คลุมเครือ เมื่อเกิดความตั้งใจแน่วแน่แล้ว จงเริ่มขั้นต่อไปทันที

ขั้นที่สี่

**จงมีความศรัทธาและมั่นใจว่า** จะมีอำนาจหลั่งเข้ามาในต้วคุณ หนทางที่ถูกต้องจะปรากฏขึ้น ประตูจะเปิดออก ความคิดที่ถูกต้อง ข่าวสารและหลักการที่ถูกต้อง หรือหน้งสือที่ถูกเล่มจะมาถึงคุณ จงมั่นใจและสิ่งที่ถูกต้องจะมาถึงเพื่อช่วยคุณ จากนี้เมื่อคุณลุกขึ้นหลังจากอธิษฐานแล้ว ให้เริ่มขั้นที่ห้า

ขั้นที่ห้า

**ลงมือทำราวกับว่าทุกอย่างได้ตอบมาให้หมดแล้ว** จงลงมือทำอย่างไม่รู้จักเหน็ดเหนื่อยด้วยพลังงานที่ไม่รู้สิ้น และเมื่อคุณลงมือ คุณเองจะกลายเป็นแม่เหล็กที่ดึงดูดอำนาจมากขึ้นเรื่อย ๆ เข้ามาในตัวเอง จนกระทั่งคุณกลายเป็นทางให้อานุภาพของพระผู้เป็นเจ้าไหลผ่านเข้ามา หลายคนอธิษฐานแต่อยู่ไม่ถึงครึ่งหลังของขั้นแรก บางคนทำสมาธิและได้สรุปในใจ แต่มิได้ยึดถือข้อสรุปไว้ น้อยคนมีความตั้งใจแน่วแน่ที่จะลงมือทำตามข้อสรุป และน้อยคนยิ่งกว่านั้นมีความมั่นใจว่าสิ่งที่ถูกต้องจะมาช่วย แต่มีสักกี่คนที่จะลงมือทำราวก้บว่าทุกอย่างได้ตอบมาให้หมดแล้ว? วจนะเหล่านี้ช่างเป็นความจริงเพียงไร "ที่สำคัญกว่าการอธิษฐานคือพลังใจที่อธิษฐาน,, และที่สำคัญกว่าพลังใจที่อธิษฐานคือพลังใจที่ดำเนินการตามที่อธิษฐาน

ขั้นตอนทั้งห้านี้ท่านโชกิ เอฟเฟนดิได้แนะนำให้แก่บาไฮคนหนึ่งเป็นแนวทางสำหรับการหาหนทางแก้ปัญหาโดยการอธิษฐาน ถ้อยคำเหล่านี้จึงจัดอยู่ในประเภท "บันทึกของผู้แสวงบุญ" และดังนั้นจึงรับรองไม่ได้ว่าเชื่อถึอได้แน่นอน แต่เนื่องจากถ้อยคำเหล่านี้ดูเหมือนจะมีประโยชน์และชัดเจน จึงคิดว่าบาไฮทั้งหลายควรได้รับทราบ